Hyljätty (Runeberg)
Lehdet, ruohot ja kukkaset,
 Liljat vaalevat, kasteiset,
 Ruusu purppurahohtoinen,
 Teistä pyydän ma kruunusen.
 Muistokukkanen rannalla
 Sull’ ei piikkiä varrella.
 Oi, sun muotoises onkin se,
 Mi mull’ rinnassa kehkenee,
 Mi on piikkiä täytenään,
 Ja vaan vihlovi yhtenään.

 Laula, virta, häälaulunen!
 Lähde armas ja hetteinen,
 Laulakaatte vaan vastaista,
 Että unhoitan ollutta.
 Tuskat, leikkilöt eloni,
 Sen ku syömeni petteli!
 Laula, virta, häälaulunen!
 Lähde armas ja hetteinen,
 Sydämestäni viikkoiset
 Viekkahalle jäähyväiset!

 Ystäväksi ma toisen saan
 Jok’ ei pettele konsanaan,
 Jok’ ei suutele kukkivaa,
 Ja taas karkele hinkuvaa.
 Tullos kuolema omaksein,
 Paina rintasi rinnallein!
 Vaikk’ on morsian itkenyt,
 Vaikk’ on tyttösi särkynyt,
 Vaikk’ on ruususi kalveinen,
 Tullos, kuolema herttainen!